ระเบียบคณะกรรมการมาตรวิทยาแห่งชาติระเบียบคณะกรรมการมาตรวิทยาแห่งชาติว่าด้วยคณะกรรมการตรวจสอบพ.ศ. ๒๕๔๔[๑] เพื่อให้สถาบันมาตรวิทยาแห่งชาติสามารถปฏิบัติหน้าที่เพื่อให้เกิดผลดีแก่องค์กรโดยรวมและสามารถทำงานได้ดีมีประสิทธิผลยิ่งขึ้น โดยร่วมมือกับคณะกรรมการตรวจสอบ เพื่อสร้างความน่าเชื่อถือให้เกิดแก่สาธารณชนฉะนั้น อาศัยอำนาจตามความในมาตรา ๕ (๒) มาตรา ๑๔ (๘) และ(๑๕) แห่งพระราชบัญญัติพัฒนาระบบมาตรวิทยาแห่งชาติ พ.ศ. ๒๕๔๐คณะกรรมการมาตรวิทยาแห่งชาติจึงเห็นควรออกระเบียบว่าด้วยคณะกรรมการตรวจสอบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการมาตรวิทยาแห่งชาติว่าด้วยคณะกรรมการตรวจสอบ พ.ศ. ๒๕๔๔ข้อ ๒ในระเบียบนี้สถาบัน หมายความว่า สถาบันมาตรวิทยาแห่งชาติคณะกรรมการ หมายความว่าคณะกรรมการตรวจสอบที่แต่งตั้งโดยคณะกรรมการมาตรวิทยาแห่งชาติที่มิใช่เป็นพนักงานของสถาบัน เพื่อทำหน้าที่อย่างอิสระที่จะให้การสนับสนุนและปฏิบัติการในนามของคณะกรรมการมาตรวิทยาแห่งชาติเพื่อกำกับดูแลระบบการตรวจสอบภายในเสนอแนะระบบการควบคุมภายในที่สถาบันและคณะกรรมการมาตรวิทยาแห่งชาติกำหนดให้มีขึ้นและประสานงานกับผู้สอบบัญชีของสถาบันความเป็นอิสระ หมายความว่า การที่คณะกรรมการตรวจสอบสามารถปฏิบัติหน้าที่และแสดงความเห็นได้อย่างเสรีตามภารกิจที่ได้รับมอบหมายจากคณะกรรมการมาตรวิทยาแห่งชาติญาติสนิท หมายความว่า บุคคลที่มีความสัมพันธ์ทางสายโลหิต ทางการสมรสและโดยการจดทะเบียนตามกฎหมาย เช่น บิดา มารดา คู่สมรส บุตร พี่น้อง ลุง ป้า น้า อารวมทั้งคู่สมรสของบุคคลดังกล่าวข้อ ๓ให้คณะกรรมการมาตรวิทยาแห่งชาติ แต่งตั้งบุคคลผู้ทรงคุณวุฒิ จำนวน ๓ คนเป็นคณะกรรมการ โดยองค์ประกอบของคณะกรรมการประกอบด้วยบุคคลต่อไปนี้(๑) ประธานกรรมการ ให้สมาชิกของกรรมการตรวจสอบเลือกสมาชิก ๑คน เพื่อทำหน้าที่เป็นประธานกรรมการ(๒) กรรมการอีก ๒ คน(๓)ให้หัวหน้าหน่วยงานตรวจสอบภายในเป็นเลขานุการของคณะกรรมการ ทั้งนี้เลขานุการคณะกรรมการไม่มีสิทธิออกเสียงในคณะกรรมการข้อ ๔กรรมการต้องมีคุณสมบัติดังต่อไปนี้(๑) เป็นผู้มีความอิสระในการปฏิบัติงาน(๒) ไม่เป็นผู้ที่มีผลประโยชน์หรือส่วนได้เสียไม่ว่าทางตรงหรือทางอ้อม ทั้งในด้านการเงินและการบริหารของสถาบันเว้นแต่คณะกรรมการมาตรวิทยาแห่งชาติได้พิจารณาอย่างรอบคอบแล้วเห็นว่าความสัมพันธ์นั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการ(๓)[๒]ไม่เป็นผู้ที่เกี่ยวข้องหรือญาติสนิทของผู้บริหารสถาบัน(๔)[๓]ไม่เป็นผู้ที่ได้รับการแต่งตั้งขึ้นเป็นตัวแทนเพื่อรักษาผลประโยชน์ของผู้บริหารสถาบัน(๕) ควรมีความรู้ความสามารถ ดังนี้(๕.๑)เป็นผู้ที่มีความรู้และประสบการณ์ในงานมาตรวิทยาเป็นอย่างดี รวมทั้งมีความเข้าใจสภาพแวดล้อมและวัฒนธรรมองค์กรของสถาบันเป็นอย่างดีหรือ(๕.๒)เป็นผู้มีความรู้เกี่ยวกับระบบการควบคุมภายในเป็นอย่างดีหรือเป็นผู้เชี่ยวชาญด้านการตรวจสอบ หรือ(๕.๓) เป็นผู้ที่ได้รับความเชื่อถือและยอมรับโดยทั่วไปข้อ ๕ให้กรรมการมีวาระดำรงตำแหน่ง ๒ ปี แต่อาจได้รับการแต่งตั้งใหม่อีกก็ได้แต่ทั้งนี้ต้องไม่เกิน ๒ สมัยติดต่อกันในกรณีที่กรรมการตามข้อ ๓พ้นตำแหน่งก่อนวาระและได้มีการแต่งตั้งผู้ดำรงตำแหน่งแทนแล้วให้ผู้ที่ได้รับการแต่งตั้งอยู่ในตำแหน่งเพียงเท่าวาระที่เหลืออยู่ของผู้ซึ่งตนแทนในกรณีที่วาระการดำรงตำแหน่งเหลืออยู่ไม่ถึง ๖๐ วันจะไม่แต่งตั้งกรรมการขึ้นแทนก็ได้ในกรณีที่กรรมการพ้นจากตำแหน่งตามวาระให้ดำเนินการแต่งตั้งกรรมการขึ้นภายใน ๖๐ วันในระหว่างที่ยังมิได้มีคำสั่งแต่งตั้งกรรมการขึ้นใหม่ให้กรรมการซึ่งพ้นจากตำแหน่งปฏิบัติหน้าที่ต่อไปจนกว่าจะได้แต่งตั้งกรรมการขึ้นใหม่แล้วข้อ ๖กรรมการจะพ้นจากตำแหน่งเมื่อ(๑) ครบวาระ(๒) ตาย(๓) ลาออก(๔) ขาดคุณสมบัติของการเป็นกรรมการตรวจสอบและคณะกรรมการมาตรวิทยาแห่งชาติมีมติให้ออก(๕) คณะกรรมการมาตรวิทยาแห่งชาติถอดถอน(๖) เป็นคนไร้ความสามารถหรือคนเสมือนไร้ความสามารถ(๗) ต้องโทษจำคุกโดยคำพิพากษาถึงที่สุดให้จำคุกเว้นแต่ในความผิดที่ได้กระทำโดยประมาทหรือความผิดลหุโทษข้อ ๗ก่อนที่คณะกรรมการจะปฏิบัติงานต้องจัดทำแถลงการณ์ภารกิจของคณะกรรมการเสนอคณะกรรมการมาตรวิทยาแห่งชาติเพื่อทราบแถลงการณ์ภารกิจอย่างน้อยควรประกอบด้วยเรื่องดังต่อไปนี้(๑) บทบาท อำนาจ หน้าที่และความรับผิดชอบของคณะกรรมการ(๒) กำหนดการประชุม(๓) อื่นๆข้อ ๘ให้คณะกรรมการได้รับค่าตอบแทนโดยเหมาจ่ายเป็นรายเดือนเท่ากับเบี้ยประชุมของคณะกรรมการมาตรวิทยาแห่งชาติโดยให้ประธานคณะกรรมการได้รับค่าตอบแทนมากกว่ากรรมการในอัตราร้อยละ ๒๕ของค่าตอบแทนดังกล่าวข้อ ๙คณะกรรมการมีขอบเขตหน้าที่และความรับผิดชอบในการกำกับดูแลกิจกรรมดังต่อไปนี้(๑) ปรับปรุงแก้ไขแถลงการณ์ภารกิจของคณะกรรมการในแต่ละปี(๒) พิจารณาขอบเขตและแผนงานตรวจสอบของผู้ตรวจสอบภายใน(๓) สอบทานร่วมกับหัวหน้าหน่วยงานตรวจสอบภายในในเรื่องที่เกี่ยวกับการตรวจสอบเพื่อให้ทุกหน่วยงานในสถาบันได้รับการตรวจสอบอย่างครบถ้วนโดยใช้ทรัพยากรในการตรวจสอบอย่างมีประสิทธิภาพมากที่สุด(๔) พิจารณาและสอบทานประเด็นสำคัญที่ตรวจพบและข้อเสนอแนะจากการตรวจสอบของผู้ตรวจสอบภายใน และผู้สอบบัญชีตลอดจนความเห็นของผู้บริหาร(๕)พิจารณาและสอบทานร่วมกับผู้บริหารและหัวหน้าหน่วยงานตรวจสอบภายในเกี่ยวกับ- แถลงการณ์ภารกิจของหน่วยงานตรวจสอบภายใน- แผนแม่บทของการตรวจสอบ- งบประมาณและบุคลากรของหน่วยงานตรวจสอบภายใน- ประเด็นหรือปัญหาสำคัญที่ตรวจพบในระหว่างการตรวจสอบ- การปฏิบัติตามมาตรฐานวิชาชีพการตรวจสอบภายใน(๖) พิจารณาและสอบทานความเพียงพอของระบบการควบคุมภายในและความปลอดภัยของระบบงานคอมพิวเตอร์(๗)ให้การยืนยันและความมั่นใจในความเป็นอิสระของหน่วยงานตรวจสอบภายใน(๘) ประเมินผลการปฏิบัติงานของผู้ตรวจสอบภายใน(๙) เป็นช่องทางในการประสานงานระหว่างผู้ตรวจสอบภายในผู้สอบบัญชี ผู้บริหารและคณะกรรมการมาตรวิทยาแห่งชาติ(๑๐) ให้คำปรึกษาแนะนำกับผู้ตรวจสอบภายใน(๑๑) รับทราบการแต่งตั้ง ให้ออกหรือปลดออกของตำแหน่งหัวหน้าหน่วยงานตรวจสอบภายใน(๑๒) ตรวจสอบและสอบทานงานอื่นตามที่คณะกรรมการมาตรวิทยาแห่งชาติมอบหมายเพื่อให้การปฏิบัติงานของคณะกรรมการเป็นไปอย่างมีประสิทธิภาพคณะกรรมการอาจขอข้อมูลเอกสารจากสถาบันได้ และ/หรือ ขอให้ผู้บริหาร พนักงาน ลูกจ้างของสถาบันเข้าร่วมประชุมเพื่อให้ข้อมูลตามความจำเป็นข้อ ๑๐คณะกรรมการควรรายงานผลการปฏิบัติงานตามหน้าที่ความรับผิดชอบต่อคณะกรรมการมาตรวิทยาแห่งชาติอย่างน้อยปีละ๒ ครั้งข้อ ๑๑การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๒ให้ประธานกรรมการมาตรวิทยาแห่งชาติเป็นผู้รักษาตามระเบียบนี้ในกรณีที่มีปัญหาเกิดขึ้นในการดำเนินการตามระเบียบนี้ให้คณะกรรมการมาตรวิทยาแห่งชาติเป็นผู้วินิจฉัยชี้ขาดคำวินิจฉัยของคณะกรรมการมาตรวิทยาแห่งชาติให้ถือเป็นที่สุดข้อ ๑๓ระเบียบนี้ให้ใช้บังคับได้นับตั้งแต่วันที่ ๒๓ มกราคม พ.ศ. ๒๕๔๔ เป็นต้นไปประกาศ ณ วันที่ ๒๓ มกราคม พ.ศ. ๒๕๔๔อาทิตย์ อุไรรัตน์รัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อมประธานกรรมการมาตรวิทยาแห่งชาติระเบียบคณะกรรมการมาตรวิทยาแห่งชาติ ว่าด้วยคณะกรรมการตรวจสอบ ฉบับที่ ๒(แก้ไขเพิ่มเติม) พ.ศ. ๒๕๔๕[๔]รัศม์วรรณวลัย/ผู้จัดทำ๑๔ สิงหาคม ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๑๔ ง/หน้า ๑๐๐/๑๖ กุมภาพันธ์ ๒๕๔๔[๒]ข้อ ๔ (๓) แก้ไขเพิ่มเติมโดยระเบียบคณะกรรมการมาตรวิทยาแห่งชาติว่าด้วยคณะกรรมการตรวจสอบ ฉบับที่ ๒ (แก้ไขเพิ่มเติม) พ.ศ. ๒๕๔๕[๓]ข้อ ๔ (๔) แก้ไขเพิ่มเติมโดยระเบียบคณะกรรมการมาตรวิทยาแห่งชาติว่าด้วยคณะกรรมการตรวจสอบ ฉบับที่ ๒ (แก้ไขเพิ่มเติม) พ.ศ. ๒๕๔๕[๔]ราชกิจจานุเบกษา เล่ม ๑๑๙/ตอนพิเศษ ๒๗ ง/หน้า ๑๑๘/๒๒ มีนาคม ๒๕๔๕